כמו שניתן לראות מן הגרף היומי המצורף, המדד העיקרי שלנו מבצע בצורה די מושלמת צורה של משולש מתכנס, דהיינו של דשדוש קלאסי ביותר. גבולות הגזרה של אותו משולש, מוגדרות על פי אותו משולש, ולכן ניתן לומר כרגע, שרמת המחיר של 1090 מעלה, ו-1060 מטה, מהווים את האזורים החשובים. אם המדד מתבסס סביבם, נוכל לומר שהוא יצא מאותה תבנית ארוכה טווח.
אותו ההיגיון הטכני פועל על מצב המומנטום (3 סגול), וכניסת הכסף לתוך המדד (2 סגול). גם הם מתכנסים לאזור הניאוטרלי שלהם. כמו כן ניתן לראות איך הממוצע הנע 35 יום ממשיך להתיישר אופקית כתוצאה מכך.
אזכיר ששחקני המגמה צריכים להיזהר מאוד ממצב זה. כל מעבר מעל, או מתחת לטריגר, שפועל בדרך כלל בשוק מגמתי, מהווה עכשיו סיבה להפסדים רצופים. מי שלא בקיא בכללי מסחר בתנאי דשדוש חייב להיות זהיר פי כמה בסיטואציה כמו זו שלפנינו.
וכך, אין אלא לומר, כסיכום, משהו דומה למה שאמרתי שבוע שעבר: רק יציאה מן המשולש תאמר את הכיוון לעתיד הבינוני, כאשר עד אז נתבונן וננסה להיות זהירים.